A kijelölt tenyésztők részére
a Dunaszerdahelyi, Komáromi
és Malackai járásban

Pozsony

2025.04.07.

**A fogékony állatok tartásának biológiai védelmének fokozása a ragadós száj és körömfájás behurcolásának megelőzése érdekében**

A Szlovák Köztársaság Állami Állategészségügyi és Élelmiszer felügyeleti Hivatala
a háziállatokra rendkívül fertőző vírusos betegség, a ragadós száj és körömfájás jelenlegi fertőzési helyzetének alakulására való tekintettel, különösen a Dunaszerdahelyi járásban található Medve, Nyárad, Baka, Kis Lúcs, Dercsika és a Malackai járásban lévő Detrekőcsütörtök településeken javasolja, hogy az állattartók foganatosítsák és következetesen tartsák be az alábbi intézkedéseket az állomány biológiai védelmének növelése érdekében.

Az állomány biológiai védelmét szolgáló intézkedések:

* A haszonállat állomány hatékony bekerítésének biztosítása, annak érdekében,
hogy megakadályozzák az idegen személyek és az állományon kívül élő állatok hozzáférését az állatok takarmányához, ivóvizéhez és almozásához
* A telepen belüli hatékony tisztítás, fertőtlenítés és rágcsálóirtás biztosítása
* A farmra belépő személyek számának minimalizálása, különösen azoké, akik kapcsolatba kerülnek az állatokkal
* A belépő járművek és személyek beléptetésének korlátozása és nyilvántartásának vezetése
* A farm be és kijáratánál fertőtlenítő medencék alkalmazása a járművek számára, valamint fertőtlenítő szőnyegek használata a személyek részére
* Az állatok gondozásával megbízott személyzet tájékoztatása a betegség átvitelének lehetőségéről
* A személyi védőfelszerelések használatának szigorú betartása
* Az állatok mozgatásának szigorú tilalma a területileg illetékes Regionális Állategészségügyi és Élelmiszer felügyeleti Hivatal intézkedéseinek megfelelően
* A szarvasmarhák, juhok, kecskék és sertések egészségügyi ellenőrzésének fokozása, különös tekintettel a ragadós száj és körömfájás klinikai tüneteire
* A betegség bármilyen tünetének (fekélyek, elváltozások az orrlemezen, nyelven, tőgyön, patákon) haladéktalan jelentése az illetékes hivatalnak és a magán állatorvosnak
* **Amennyiben az állattartó nem biztosítja az állomány biológiai védelmét, a ragadós száj és körömfájás fertőzés behurcolása esetén nem jogosult állami kártérítésre**

**MVDr. Martin Chudý**

 **Szlovákia főállatorvosa**